cyanic-selkie/wikianc huggingface dataset:
Mongollerke
Mongollerke (Melanocorypha mongolica) er en fugl i slekten Melanocorypha i lerkefamilien.
Utbredelse
Den forekommer i Mongolia, det tilstøtende sørlige Russland og nordøstlige Kina.
Shana Fevang Mathai
Shana Fevang Mathai (født 1985) er norsk programleder og lærer. Hun ble uteksaminert fra Københavns Universitet innen musikkvitenskap i 2005, og har også studert ved Universitetet i Oslo. Hun har arbeidet som lærer ved Bjørnholt skole i Oslo. Mathai hadde første sending som programleder i NRK Supers Barne-TV 1. oktober 2016, hvor hun arbeidet frem til høsten 2018. Julen 2017 var hun også programleder for Julemorgen. Oktober 2017 ledet hun flere BarneTV-forestillinger med Kringkastingsorkestret.
Hun er også innehaver av Shana Mathai - Yoga.
Monte Brione
Monte Brione er et lite fjellparti i den italienske provinsen Trento. Monte Brione ligger på nordsiden av Gardasjøen og danner en naturlig grense og sperre mellom byen Riva del Garda i vest og landsbyen Torbole sul Garda i øst. På dens topp, som ligger 376 meter over havet, finnes det et militærbatteri fra det 19.århundre. Det går en tunnel gjennom fjellets sørside – SS249 – der den motoriserte trafikken beveger seg.
Referanser
Elmar Moser: Bike Guide, bind 11. Utgitt av Delius Klasing, ISBN 3-7688-1002-x
Botsfengselets kirke
Botsfengselets kirke var en kirke i Botsfengselet, det tidligere landsfengselet på Grønland i Oslo. Fengselet ble tatt i bruk i 1851, og et utbygg med blant annet kirkelokale ble oppført i 1886–87. I forlengelsen av dette ble det i 1934 oppført en ny fløy. Kirken er senere ominnredet til bibliotek og gymsal. Hele fengselsanlegget er fredet.
Kirken hadde i sin tid en altertavle med en kopi av alterbildet i Tyristrand kirke. I 1951 ble en altertavle med et trerelieff av korsfestelsen tatt i bruk. Det antas at denne er laget av innsatte på Akershus, og den ble først brukt i fengselskirken der. Ved samme anledning overtok kirken et orgel fra Larvik kirke.
CIE 1931
CIE 1931 er en fargemodell som var den første til å definere kvantitative forbindelser mellom fordelinger av bølgelengder i det elektromagnetiske visuelle spektrum, og fysiologisk oppfattbare farger i det menneskelige fargesyn. Det matematiske forhold som deginerer dette fargerom er essensielle verktøy for fargestyring, som er viktig når man dveler ved fargeblekk, opplyste skjermer og opptaksutsyr som eksempelvis digitalkameraer.
CIE 1931 RGB fargerommet eller CIE 1931 XYZ fargerommet ble skapt av Commission internationale de l'éclairage i 1931. Det var resultatet av en serie med eksperimenter som ble foretatt sent i 1920-årene av William David Wright og John Guild. Resultatene av eksperimenteen ble kombinert til CIE RRG fargerommet, fra hvilket CIE XYZ fargerommet ble avledet.
2. divisjon fotball for menn 1982
Opp- og nedrykk
Begge avdelingsvinnerne rykket direkte opp til 1. divisjon 1983. Nummer to i hver avdeling spilte kvalifisering mot nummer 10 i 1. divisjon om opprykk. De tre nederste lagene fra hver avdeling rykket ned.
Opprykk via kvalifisering: (avdeling A) rykket opp etter kvalifiseringskamper mot  (avdeling B) og  (1. divisjon)
Nedrykk: , og  fra avdeling A,,  og  fra avdeling B
Taylor Henrich
Taylor Henrich (født 1. november 1995 i Calgary) er en canadisk skihopper. Hun representerer Altius Nordic ski club.
Senere Zhao
Senere Zhào (tradisjonell kinesisk: 後趙; forenklet kinesisk: 后赵; hanyu pinyin: Hòuzhào) regnes som et av sekstenkongerikene i Kinas historie, grunnlagt av Shí-familien av jié-etnisiteten. Det eksisterte samtidig med Jìn-dynastiet. Senere Zhào var det nest største riket etter Tidligere Qin, som under Fú Jiān samlet Nord-Kina.
Da Shi Le grunnla Hòuzhào var hovedstaden Xiangguo (襄國) i dagens Xintai, Hebei, men i 335 flyttet Shi Hu hovedstaden til Yèchéng (鄴城), i dag Handan i Hebei, hvor den var resten av rikets historie, med unntak av Shi Zhis kortvarige forsøk på å gjenopprette staten i Xiangguo.
Henry Burr
Henry George Burr (født 21. mars 1872, død ukjent) var en britisk skytter som deltok i de olympiske leker 1912 i Stockholm.
Burr vant en olympisk sølvmedalje i skyting under OL 1912 i Stockholm. Han var med på det britiske laget som kom på andreplass i lagskyting armégevær med 1602 poeng, bak USA som fikk 1687. De andre på laget var Arthur Fulton, Harcourt Ommundsen, Edward Parnell, James Reid og Edward Skilton. Det var ti lag som deltok og det var seks mann på hvert lag. Konkurransen ble avviklet 29. juli 1912. Hver deltaker skjøt 15 skudd på hver av distansene 200-, 400-, 500- og 600 meter. Burr skjøt totalt 266 poeng som var det nest beste resultatet på det britiske laget. Han kom på tiendeplass i den individuelle skytingen 600 meter frigevær.
Dynamisk programmering
Dynamisk programmering (DP) er en teknikk for å løse en bred klasse problemer effektivt. Metoden innebærer å dele opp et komplisert problem, for så å løse de overlappende delproblemene på en måte slik at hvert delproblem kun blir løst en gang. Dynamisk programmering er en av de mest brukte og viktigste generelle teknikkene for å utvikle gode algoritmer til dataprogrammer.
Overblikk
Dynamisk programmering er en generell teknikk, men implementering på hvert enkelt problem kan være svært annerledes. Dynamisk programmering fungerer kun dersom den underliggende kombinatoriske strukturen er sortert på en eller annen måte. Problemet må kunne deles opp i mindre delproblemer, og disse problemene må overlappe. Dersom delproblemene ikke overlapper kalles teknikken for en splitt og hersk algoritme.
For å implementere dynamisk programmering må man:
Ofte blir utregninger lagret i en tabell, slik at de kan hentes senere. En slik tabell kan være en en-dimensjonal liste, to-dimensjonal matrise, og så videre.
Eksempler
Nedenfor er et eksempel.
Fibonacci-tallene
Fibonacci-tallene er, der hvert tall er lik summen av de 2 forrige tallene. Dynamisk programmering kan brukes til å regne ut F_n raskere enn en naiv implementasjon. Første skritt er å finne den rekursive sammenhengen mellom Fibonacci-tallene. Den er gitt ved: Å implementere dette direkte vil føre til eksponentiell kjøretid, der \alpha er en konstant. En direkte, naiv implementasjon er ikke ideell fordi delproblemer blir løst flere ganger. Etter å ha funnet den rekursive sammenhengen er neste skritt å løse initial-problemene: Dersom vi løser F_{n-1} før F_{n} for alle n, vil kjøretiden være. Man starter med å løse F_2, deretter F_3, og så videre. Dette krever lineær tid i n, og man trenger heller ikke mye plass i minnet.
Binominalkoeffisientene
Binominalkoeffisientene er koeffisientene man får dersom man utvider uttrykket, og skrives som. Eksempelvis er, fordi det andre leddet i har koeffisienten 3. Sagt på en annen måte teller antall måter vi kan velge r elementer fra en samling med n elementer. En naiv implementasjon ville vært å bruke formelen: Problemet er at man potensielt gjør store utregninger av n! som er tidkrevende for en datamaskin. , men en datamaskin må utføre n multiplikasjoner for å regne dette ut. Et bedre utgangspunkt er den rekursive formelen: med startverdier Dette gir utgangspunktet for en implementasjon ved hjelp av dynamisk programmering. Delproblemene overlapper, med dersom vi løser de i riktige rekkefølge vil kjøretiden være addisjoner.
Rise of the Teenage Mutant Ninja Turtles
Handling
Dypt inne i kloakkene under New York City oppholder fire mutante skilpadder seg: Raphael, Donatello, Leonardo og Michelangelo er nå i begynnelsen av tenårene, og brødrene reiser ofte på nye og spennende eventyr. De utnytter deres mystiske ninja-krefter, samtidig som de forsøker å navigere i den moderne verden. Brødrene får et helt nytt utseende, nye våpen og nye krefter, samtidig som de oppdager den skjulte byen under New York.
I den første sesongen møter skilpadde-brødrene, sammen med vennen deres April O'Neil, en ondskapsfull alkymist ved navn Baron Draxum og den farlige kriminelle gjengen Foot Clan. De lærer også om Mester Splinter's hemmelighet: At han en gang var ekspert på kampsport, og en stor film-stjerne. Skilpaddene må forsøke å samle biter av en gammel rustning kalt Kuroi Yōroi for å forhindre at Foot Clan og Draxum gjenoppliver Shredder, en mystisk demon som en gang ble forvist av Splinters forfedre. I den andre sesongen møter brødre forskjellige nye og gamle fiender, spesielt den onde Shredder. Ninja Turtles må stoppe Shredder fra å ødelegge hele New York City. I denne prosessen må de også hjelpe baron Draxum med å oppdage hans egen bedre natur.
Svartlerke
Svartlerke (Melanocorypha yeltoniensis) er en fugl i slekten Melanocorypha i lerkefamilien.
Utbredelse
Den forekommer i Armenia, Aserbajdsjan, Georgia, Iran, Kasakhstan, Kirgisistan, Moldova, Russland, Tyrkia, Turkmenistan, Ukraina og Usbekistan.
Gaositwe Chiepe
Liv og virke
Chiepe vokste opp i en familie der faren var lærer for London Missionary Society. Faren tilhørte kalangafolket.
Hun fikk utdannelse fordi moren insisterte på det etter at faren var død. Etter de første skoleårene hjemme i Serowe, fikk hun stipend for videre skolegang ved Tiger Kloof-skolen ved Vryburg i Sør-Afrika.
Etter endt skolegang begynte Chiepe i 1944 på studier ved University of Fort Hare i Sør-Afrika. Hun ble første botswanske kvinne som avla universitetsgrad. Chiepe tok bachelorgrad i pedagogikk ved University of Fort Hare.
Fra 1948 arbeidet hun i skolevesenet i hjemlandet. Hun dro så til Storbritannia for videre studier ved University of Bristol, der hun avla mastergrad i 1958. Igjen var hun første kvinne fra sitt land som avla en slik grad.
Hjemme i Bechuanaland vendte hun tilbake til arbeid i landets utdanningsvesen. Hun steg i gradene til hun i 1968 ble direktør for skolevesenet. Gjennom dette arbeidet utformet Chiepe rammene for Botswanas utdanningspolitikk.
Etter at landet ble selvstendig som Botswana i 1966, ble Chiepe i 1970 høykommissær i Storbritannia og samtidig ambassadør til en rekke europeiske land, inkludert Frankrike, Belgia, Vest-Tyskland, samt Norge, Sverige og Danmark. Chiepe var også ambassadør til EEC og deltok i forhandlingene om Lomé-konvensjonen, den økonomiske samarbeidsavtalen mellom EEC og land i Afrika, Karibia og stillehavsregionen.
I 1974 ble Chiepe parlamentsmedlem utpekt av presidenten. Etter at et parlamentsmedlem døde, stilte hun til suppleringsvalg for Botswana Democratic Party og vant et ordinært parlamentssete. En rekke regjeringsposter fulgte. I 1974 ble hun industri- og handelsminister. Hun var landets første kvinne i denne ministerposten. I 1977 ble hun minister for mineral- og vannressurser, der en av de viktigste sakene hun arbeidet med gjaldt å skaffe tilgang til rent drikkevann. Fra 1984 til 1994 var Chiepe Botswanas første kvinnelige utenriksminister. I denne posten var forholdet til Sør-Afrika og kampen mot apartheid blant de fremste oppgavene hun hadde. Etter perioden som utenriksminister, ble hun undervisningsminister, en statsrådspost hun hadde til 1999. Hun ble da pensjonist.
I 2000 ledet hun samveldelandenes valgobservatører på Zanzibar og deltok i valgobservasjon i Zimbabwe.
Utmerkelser
Chiepe har mottatt en rekke utmerkelser for sitt virke. Hun ble i 1974 tildelt Presidential Order of Meritous Service og i 1985 Presidential Order of Honour, begge botswanske utmerkelser. Chiepe er kommandør av den svenske Nordstjerneordenen og medlem av Order of the British Empire.
Chiepe ble i 2009 utnevnt til æresdoktor ved University of Botswana for sin innsats for landets utvikling. Hun er også æresdoktor ved University of Bristol, University of Fort Hare og DePaul University i USA.
María Isabel
María Isabel López Rodríguez (født 4. januar 1995 i Ayamonte i Huelva i Spania) er en spansk sanger, skuespiller, programleder og modell. Hun ble kjent da hun vant Junior Eurovision Song Contest 2004 på Lillehammer med sangen «Antes muerta que sencilla» og har siden gitt ut en rekke singler og album.
Bakgrunn
María Isabel ble født i småbyen Ayamonte i Huelva-provinsen i Andalucía i sydvestre Spania. Allerede som lite barn viste hun stor interesse for både dans og sang, og som 9-åring i 2004 deltok hun i Eurojunior – den spanske finalen foran Junior Eurovision Song Contest. Hun vant den spanske finalen med den flamenco-inspirerte popsangen «Antes muerta que sencilla» (norsk oversettelse: heller død enn ordinær). Gjennom seieren fikk hun representere Spania i Junior Eurovision Song Contest 2004 på Lillehammer i Norge, som hun også vant.
Seieren i den europeiske finalen gjorde henne til en kjent person i Spania, og hun ga ut debutalbumet ¡No me toques las palmas que me conozco! gjennom Universal Music Group og Vale Music samme år. I hjembyen Ayamonte ble María Isabel hedret med en egen lekeplass og skulptur av seg selv. I 2005, 2006, 2007 og 2009 fulgte hun på med nye album – henholdsvis Número 2, Capricornio, Ángeles S.A. og Los Lunnis con María Isabel. Albumet Ángeles S.A ble gitt ut i forbindelse med filmen med samme navn, og platen inneholdt filmmusikk sammen med artister som Anabel Alonso, Pablo Carbonell og Oscar Casas.
Hun har hatt jevnlige opptredener på spansk fjernsyn siden Eurovision-seieren. I 2008 deltok hun i danseprogrammet Al pie de la letra, og hun ledet barne-tv-programmet Los Lunnis på TVE fra 2009 til 2011. I forbindelse med programmet ga hun også ut albumet Los Lunnis con María Isabel. Hun har også deltatt på flamenco-moteshowet Simof.
I 2015 vendte hun tilbake til rampelyset etter flere års pause, da hun ga ut singelen «La vida solo es una». Samme år ga hun ut sitt sjette studioalbum, med ti nye sanger produsert av David Santisteban. I februar 2016 deltok hun i den spanske finalen til Eurovision Song Contest 2016 med «La vida solo es una». Hun endte på tredjeplass i den spanske finalen.
I tillegg til musikk og tv-jobbing har hun jobbet som modell for den spanske designeren Macarena Castro.
Demokratiske sosialistiske koalisjon
Den Demokratiske sosialistiske koalisjon var en valgkoalisjon ledet av Fulgencio Batista for å stille i 1940 valget. Koalisjonen besto av Cubas liberale parti, Den nasjonalistiske unionen, Kommunistiske revolusjonære unionen og den Demokratiske nasjonale unionen.
Ignisious Gaisah
Anthony Ignisious Gaisah Essuman (født 20. juli 1983 i Kumasi i Ashanti-regionen) er en ghanesisk lengdehopper. Han ble verdensmester i lengde innendørs i 2006. Han konkurrerte for Ghana fram til 2012, men har konkurrert for Nederland fra og med 2013.
Bakgrunn
Gaisah spilte fotball som liten, men var utsatt for skader, og måtte velge en idrett med mindre fysisk kontakt. 16 år gammel begynte han med friidrett, men da med høydehopp. Hans personlige rekord var 1,95 meter. Tilfeldigheter gjorde at han byttet til lengdesprang. I et skolemesterskap var en av lengdehopperne skadet, og skolen trengte en innbytter. Gaisah stilte da i lengde, og hoppet over seks meter. Samtidig ble han oppmerksom på at man i lengde befinner seg nærmere publikum, derfor valgte han å bytte til lengde og sprintøvelser. Han løp 100 meter på 11,1 - 11,2 og 200 meter på 22,3 - 22,4 sekunder, men dreide sin satsing mer og mer over på lengde. I 1999 ble han ghanesisk mester og juniorafrikamester i lengde.
Gaisah flyttet til Nederland i 2001, for å besøke en venn av familien, men begynte der å trene i klubben P.A.C. Rotterdam, trent av Monique Berrevoets og Eric van der Steenhoven. Allerede i 2002 brøt han 8-metersgrensen, med ny juniorafrikarekord på 8,12, og siden 2005 har han bodd i Nederland permanent.
Karriere
Han deltok ved VM i friidrett 2003 i Paris, 20 år gammel, der han kom på fjerdeplass med 8,13 meter. Ved IAAF World Athletics Final i Monaco samme år fikk han bronse, med 8,26 meter, som var ny ghanesisk rekord. Senere på året vant han gull ved Panafrikanske leker (Jeux africains), der han forbedret den ghanesiske rekorden med ytterligere 4 cm, til 8,30.
I 2004 deltok han ved OL i Athen. Her hoppet han 8,05 i kvalifiseringen og 8,24 i finalen, og endte på sjetteplass. Han hoppet 8,32 ved IAAF World Athletics Final i Monaco, og vant denne konkurransen. Dette var ny personlig rekord for ham. Etter dette stevnet opererte han sitt vonde kne, og var ute av trening fram til januar 2005.
Ved VM i friidrett 2005 fikk han sin første VM-medalje. Han hoppet 8,11 i kvalifiseringen, og satte ny ghanesisk rekord i finalen med 8,34 meter. Dwight Phillips vant VM-gull, med 8,60 meter. Han fikk ikke medalje ved IAAF World Athletics Final dette året, men endte på fjerdeplass. Han hoppet også 8,34 en gang til denne sesongen, i Shanghai.
I 2006 vant han flere internasjonale gullmedaljer. Sesongen startet med ny afrikansk innendørsrekord 2. februar i Stockholm, med 8,36 meter. I mars vant han gull ved VM i friidrett innendørs 2006 i Moskva med 8,30 meter, én cm foran Irving Saladino. Senere i mars vant han gull ved Samveldelekene 2006, og i august vant han gull ved Afrikamesterskapet i friidrett 2006 i Bambous på Mauritius. I afrikamesterskapet hoppet han 8,51 meter i siste hopp, men medvinden (+3,7) var for stor til at dette ble godkjent som rekord. Han fikk en ny fjerdeplass ved IAAF World Athletics Final i Stuttgart i september, og fikk samme plassering ved Verdenscupen i friidrett.
Han kvalifiserte seg til finalen ved VM i friidrett innendørs 2010, med et hopp på 7,89 meter i kvalifiseringen. I finalen greide han 7,81 i femte hopp, og endte på 7.-plass av de åtte som hoppet i finalen. Senere på året fikk han bronse ved Samveldelekene 2010 i New Delhi, bak Fabrice Lapierre og Greg Rutherford. Året etter deltok han ved Panafrikanske leker i Maputo, der han fikk sølv i lengde, kun slått av sørafrikanske Luvo Manyonga.
Ved VM i friidrett innendørs 2012 hoppet han 7,86 i kvalifiseringen og 7,89 i finalen, og endte der på 7.-plass.
Norges ambassade i Reykjavik
Norges ambassade i Reykjavik er en norsk utenriksstasjon. Ambassaden huser den norske ambassadør til Island og hans stab. Adressen er Fjólugata 17 i Reykjavík.
Frem til unionsoppløsningen 1905 var Norge representert gjennom den svenske utsending til København. Fra 1905 til 1944 var Norge representert gjennom Norges sendemann ved Norges ambassade i København. Island ble uavhengig fra Danmark under andre verdenskrig, og republikken Island ble etablert den 17. juni 1944. Siden da har Norge hatt egen sendemann.
Tigerhaien (1977)
Tigerhaien (originaltittel: Tintorera) er en britisk-meksikansk drama-thriller fra 1977 med Susan George, Hugo Stiglitz, Andrés García og Fiona Lewis i hovedrollene. Regi er ved René Cardona Jr. Filmen er basert på en roman fra 1975 skrevet av oseanografen Ramón Bravo.
Vitalij Ivanov
Vitalij Ivanov er navnet til flere personer:
Tigerhaien (1977)
Handling
To ungkarer ved Mexicos kyst, Steven, en amerikansk millionær og Miguel, en lokal svømmeinstruktør, kjemper om vinne hjertet til den vakre Patricia. Den ender etterhvert opp i et trekantforhold. Mens de driver med harpunfiske blir Miguel drept av en tigerhai. For å komme til hektene igjen drar begge to på bordell. Senere møter de den britiske jenta Gabriella som de begge tilbringer tiden sammen med. Da alle tre er ute på havet for å jakte på hai ender Miguel opp med å bli drept av en. En sjokkert Gabriella returnerer til England og Steve forsøker å slukke sine sorger med alkohol. På en fest ombord på hans yacht blir flere av hans gjester nok en gang angrepet haien, og i forbitrelse bestemmer han seg for å tilintetgjøre den.
Om filmen
Filmen gikk på kino i Norge under tittelen Tigerhaien, men ble lansert på video i 1982 under originaltittelen.
Kypros under EM i friidrett 1978
Kypros deltok med 1 utøvere under EM i friidrett 1978 som ble arrangert 29. august–3. september 1978 i Praha. Det var første gang Kypros deltok under mesterskapet og tok ingen medaljer under mesterskapet.
Det progressive aksjonspartiet
Det progressive aksjonspartiet var det mektigste politiske partiet på Cuba under Fulgencio Batista i 1950-årene.
Tore M. Brustad
Tore M. Brustad (født 20. september 1943, død 7. juni 2009) var en norsk kappgjenger som representerte SK Rye og Oslo GK.
Han vant åtte NM-gull, to NM-sølv og fem NM-bronse i perioden 1968–1974. Han vant kongepokalen i 1971 og 1974.
Kogger
Kogger (av lavtysk koker) er et hylster eller en rørformet beholder til å ha piler i. Det kan bæres av en armbrøst-, blåserør- eller bueskytter i livet eller på ryggen, være festet i en sadel for en ridende skytter, eller stå på bakken. Moderne kogger kan også sitte på selve våpenet.
Tradisjonelt laget et kogger av lær, pels, bark, tre eller andre naturmaterialer. Moderne kogger blir ofte laget av metall, tekstil, plast og komposittmaterialer, selv om lærkogger fremdeles er det vanlige.
Et av de eldste kogrene som er funnet ble oppdaget i utstyret til ismannen Ötzi, som er datert til rundt 300 f.Kr. Koggeret var laget av gemseskinn og inneholdt 14 piler. Det ble funnet sammen med en langsidebue.
Liste over apparater med Assisted GPS
Liste over apparater med Assisted GPS (A-GPS): Listen er ikke fullstendig
Stuping under VM i svømmesport 2017 – 3 meter kvinner
Stuping under VM i svømmesport 2017 – 3 meter kvinner ble avholdt på Danube Arena i Budapest den 20. og 21. juli 2017.
Kubaugle
Kubaugle (Glaucidium siju) er en ugleart i Strigidaefamilien. Den lever kun på Cuba. Den har sitt naturlige habitat i subtropiske eller tropiske skoger, lavlandsskoger og fjell.
Astrid Tollerud
Astrid Emilia Tollerud (født 31. mars 1907, død 26. mai 2007) var en norsk kappgjenger som representerte Oslo IL.
Hun vant tre NM-gull i perioden 1937–1938.
José Miguel Gómez
José Miguel Gómez y Gómez, (født 6. juli 1858, død 13. juni 1921) var cubansk general i tiårskrigen i den cubanske uavhengighetskrig, og cubansk president fra 1909 til 1913.
Antonivka (Kherson)
Antonivka (Антонівка, Антоновка, frem til 1917: Sjirokoje Широкое) er en forstad til havnebyen Kherson i sørlige Ukraina.
Antonivka ligger noen kilometer østnordøst for det sentraea Kherson oppstrøms Dnipro på flodens høyre (vestre) side. I Antonivka ligger det nordlige brofeste til den nord-sørgående Antonivkas landeveisbro som er hovedbroen for kjøretøystrafikk over søndre del av Dnipro. Den eneste øvrige landeveisforbindelsen over sørdelen av floden er den som går over Kakhovkademningen ved Nova Kakhovka, 50 kilometer nord for Antonivka.
Seks kilometer nord for Antonivkabroen ligger Antonivkas jernbanebro,, som forbinder Cherson med jernbane til Krimhalvøya og Melitopol. Jernbanebroen ble innviet i 1954 og landeveisbroen i 1985.
Ved Russlands invasjon av Ukraina i 2022 ble Kherson inntatt dagen etter invasjonens begynnelse. Området omkring Kherson var imidlertid det eneste område vest for Dnipro som russerne erobret. I juli 2022 innledet Ukrainas armé en motoffensiv i sørlige Ukraina med Kherson som mål. Antonivka, og spesielt broene, fikk dermed en stor betydning.
Aud Nordvik Jansen
Aud Nordvik Jansen (født 24. juni 1918, død 6. juni 2002), gift Hestenes, var en norsk kappgjenger som representerte IL Nornen.
Hun vant 12 NM-gull og 1 NM-bronse i perioden 1945–1951.
Dacia Duster
Dacia Duster er en SUV og en CUV bilmodell bygget av den rumenske bilprodusenten Dacia, som er eid av den franske bilprodusenten Renault.
Sepp Zehnder
Sepp Zehnder er navnet til flere personer:
Tidlige Liang
Tidligere Liáng (hanzi: 前涼; hanyu pinyin: Qiánliáng) regnes som et av sekstenkongerikene i Kinas historie, grunnlagt av Zhāng-familien av hànkinesisk etnisitet. Det eksisterte samtidig med Jìn-dynastiet. Tidligere Liángs landområder inkluderte dagens Gansu og deler av Ningxia, Shǎnxī, Qinghai og Xinjiang.
Alle Tidligere Liángs herskere var formelt underlagt Jin-dynastiets styre, og dets herskere brukte tittelen hertug (公; gōng) av Xīping (西平), med unntak av Zhang Zuo, som utropte seg selv til konge (王; wáng). Også på andre tidspunkter holdt rikets herskere tittelen wáng da den ble pålagt dem av rikene Tidligere Liáng hadde underkastet seg, Han-Zhao, Senere Zhao og Tidligere Qin.
I 327 ble Gaochang-kommanderiet opprettet av Tidligere Liáng under Zhang Gui. Etter dette ble det opprettet en betydelig hànkinesisk bosetning der, og en stor del av befolkningen var etter hvert kinesere. I 338 erobret general Lu Guang regionen for Tidligere Qin.
Blekdverglerke
Blekdverglerke (Calandrella blanfordi) er en fugl i slekten Calandrella i lerkefamilien.
Utbredelse
Den forekommer i Jemen, Eritrea, Saudi-Arabia og Somalia.
Underarter
Det er beskrevet tre underarter av blekdverglerke :
Susanne Guttorm
Susanne Næss Guttorm (født 20. oktober 1996) er en norsk modell som ble kåret til Miss Norway 2018 og som representerte Norge i kåringen av Miss Universe 2018.
Guttorm ble født i Karasjok og bor i Oslo. Hun er medlem av det samiske samfunnet i Norge og har studert ved Oslo Met.
Guttorm ble kronet til Frøken Norway 2018. Hun etterfulgte Frøken Norge 2017, Kaja Kojan fra Akershus. Guttorm representerte Norge i Miss Universe 2018 konkurransen i Bangkok, Thailand.
Nokoreach
"Nokoreach" (Khmer: បទនគររាជ ; Kongelige rike) er Kambodsjas nasjonalsang. Tittelen på nasjonalsangen er avledet fra et gammelt navn (Nokor Reach) på Khmerriket i Angkor. Den var basert på en kambodsjansk folketone og teksten ble skrevet av Chuon Nath. Sangen ble opprinnelig vedtatt som nasjonalsang i 1941 og bekreftet i 1947, i tiden rundt uavhengigheten fra Frankrike. I 1970 ble monarkiet avskaffet, og dermed ble også nasjonalsangen erstattet. Etter kommunistenes seier i 1975 ble tidligere rojalistiske symboler, inkludert Nokoreach, gjeninnført for en kort stund, men Røde Khmer erstattet den med Dap Prampi Mesa Chokchey ("Strålende syttende april"). Nokoreach ble gjeninngørt som Kambodsjas nasjonalsang i 1993.
New hampshire (hønserase)
New hampshire er en tung hønserase som stammer fra den amerikanske delstaten New Hampshire.
New hampshire oppsto i 1930-årene, og den er avlet fram av rhode island red. Den ble spesielt framavlet for å ha stor verpeevne og gi rikelig med kjøtt. Den innfridde alle forventninger, og den ble brukt i gjøkyllingproduksjonen i Nord-Europa i 1950-årene. Kyllingen vokser raskt, er kraftig og befjæres tidlig. De begynner å verpe i 5–6 månedersalderen. Eggene er ofte godt frødd og lettklekte, men likevel har de en veldig dårlig utviklet rugelyst. Rasen er hardfør, og den liker å lette etter mat og å gå fritt. Den er som oftest ikke flygelysten, men enkelte individer kan være flinke til å fly. De kan være litt sky og er derfor vanskelig å få tak i. Dvergvarianten stammer fra Tyskland og USA. Eggene er brune og veier 55 gram og 40 gram for dverg. Hanen veier 3–3,5 kg, og hønen veier 2-2,2 kg. For dverg veier hanen 1 kg og hønen 900 gram.
Elite Ice Hockey League 2018/19
Elite Ice Hockey League 2018/19 var den 89. sesongen av Storbritannias øverste nivå i ishockey. vant grunnspillet og vant sluttspillet.
Sluttspillet
<section begin=Bracket /><section end=Bracket />
2. divisjon fotball for menn 1984
2. divisjon fotball for menn 1984 var det nest øverste nivået i norsk fotball. 24 lag var fordelt på 2 avdelinger med 12 lag i hver.
Opp- og nedrykk
Direkte opprykk: (avdeling A) og  (avdeling B)
Kvalifisering: beholdt plassen etter kvalifiseringskamper mot  (avdeling A) og  (avdeling B)
Nedrykk: , og  fra avdeling A,,  og  fra avdeling B
Black Cat
Den 24 episoder lange animeserien ble produsert av Gonzo, og regissert av Shin Itagaki. Serien ble sendt på TV i Japan på Animax og TBS (Tokyo Broadcasting System), fra den 6. oktober til den 30. mars 2006. Episode 15 ble bare sendt på Animax. Denne episoden var inkludert på den japanske DVD-en, og ble kringkastet av Animax på deres andre internasjonale kanaler verden rundt. DVD-en ble distribuert i Storbritannia av MVM Films, mens den ble distribuert av Madman Entertainment i Australia og New Zealand.
Dolichoprosopus
Dolichoprosopus er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Nokså store, grå eller brune trebukker, dekkvingene oftest med lyse flekker. Antennene er lange, hos hannene gjerne betydelig lengre enn kroppen. Pronotum har en pigg midt på den avrundede sidekanten. Dekkvingene er avlange med markerte, rettvinklede "skuldre".
Black Cat
Oppsummering
Historien omhandler Train Heartnet som meldte seg ut av en elitegruppe bestående av snikmordere som kalte seg for Toki no Bannin (時の番人; the Chronos Numbers), for så å bli en dusørjeger.
Dolichoprosopus
Levevis
Disse billene har larver som lever i død ved av løvtrær, ofte like under barken.
Utbredelse
Slekten er utbredt i Asia, fra Laos i vest til Molukkene i øst og det nordlige Japan i nord.
Black Cat
Oppsummering
I Trains verden er det en hemmelig organisasjon, Chronos, som i hemmelighet styrer en tredjedel av verdens økonomi. Chronos var essensiell for å opprettholde balansen i verden, og derfor trengte de folk for å beskytte seg selv. I tillegg til alle de vanlige snikmorderne, var det en spesiell elitegruppe som hadde våpen laget av orikalkum, disse ble kalt for Chrono Numbers. Chrono Numbers har nummeret deres gravert på kroppen sin og våpenet sitt. Det var totalt sett tolv Chrono Numbers, men når Train Heartnet, en uovertreffelig skytter, bestemte seg for å melde seg inn i Chronos, ble nummer XIII opprettet. Ingen som ble utpekt som mål av Train Heartnet, som også ble kjent som Black Cat, fordi han hadde meg seg dårlig lykke, og på grunn av hans ekstremt raske bevegelser og angrep, overlevde. Black Cat var den som var mest fryktet blant snikmorderne.
Filmguiden
Filmguiden er et norsk TV-program om kinoaktuelle spillefilmer som ble sendt på TV 2 fra 1993 til 1998. Programmet var rettet mot det brede lag av folket og ble ledet av Kjersti Bergesen frem til 1997, deretter av Anne Iversen. Programmet gikk på søndagskveldene.
Black Cat
Oppsummering
Hans eneste mål var å være ”best”. I ett av hans oppdrag, måtte han drepe en person, men personens barn var til stede. Siden Train da ble mint på hans barndomstrauma, kunne han ikke drepe personen, noe som første til at han ble skutt av en livvakt.
Filmguiden
Seertallene lå på mellom 300 000 og 400 000.
Black Cat
Oppsummering
Til slutt møtte han Saya Minatsuki, som var en dusørjeger. Gjennom hans kontakt med Saya, endret Train seg drastisk, noe som førte til at han sluttet i Chronos. Men, en mann som var en overdrevent stor beundrer av Train, Creed Diskenth, aksepterte ikke at en førsteklasses snikmorder endret seg på den måten. Creed gikk da ut for å drepe Saya mens Train ikke var tilstede. Train kom til åstedet for sent, og prøvde å slåss mot Creed, men han stakk av.
To år senere er Train en dusørjeger. Hans partnere er Sven Vollfied og Eve. Deres liv som dusørjegere er i ferd med å endres når Creed Diskenth dukker opp igjen etter to år. Han ønsker å møte Train, for å spørre om de kan bli partnere.
En løpende gest i animen, er den hvite katten som vanligvis dukker opp hver gang en karakter tuller. Katten dukker også opp på flere forskjellige steder, som for eksempel i Eves krystallkule, og i Svens aviser. Den hvite katten dukker også opp og fungerer som skjold hver Kyoko prøver å kysse Train.
Selv om mangaen ble ferdig for fire år siden, har forfatteren ”lovet” at det skal komme en oppfølger med en ny historie.
Train Heartnet
Stemmespilt av: Takashi Kondō (japansk) og Jason Liebrecht (engelsk)
Også kjent som Black Cat og er hovedpersonen i historien. Han starter som en hensynsløs snikmorder men lærer seg medlidenhet av Saya Minatsuki. Etter at hjertet hans endret seg (etter møtet med Saya), begynte han å jobbe som dusørjeger sammen med Sven og Eve. Han har alltid en bjelle rundt halsen for å minne ham på den han var, og som han igjen kunne bli. Han har en pistol ved navn Hades, som er laget spesielt for ham av Chronos. Hans svakheter er kvinner og barn, spesielt hvis tårer blir felt.
Sven Vollfied
Stemmespilt av: Keiji Fujiwara (japansk) og Brandon Potter (engelsk)
Sven jobbet en gang som agent for IBI. I disse dager er han en 30 år gammel, forholdsvis blakk dusørjeger og Trains partner. Når Sven møter Eve, blir han venner med henne og behandler henne som en person i stedet for et våpen. Han har et øye som kan se et par sekunder inn i fremtida, men det suger ut all energien hans hvis han bruker det. Dette øyet ble gitt til ham da han var 23 år av hans tidligere IBI-partner og nære venn, som brukte kraften for å se Svens død – noe som førte til at han ofret seg selv for å redde Sven. Sven følger en streng gentlemankode, og ignorerer aldri en dame i trøbbel.
Eve
Stemmespilt av: Misato Fukuen (japansk), Brina Palencia (engelsk)
Et genmanipulert biovåpen, hun bruker nanoteknologi til å forandre kroppen sin. Hun ble behandlet som en labrotte mens hun vokste opp, men da Sven begynte å behandle henne som et menneske åpnet hun opp øynene for verden. Senere i historien begynner Eve å se på Sven som en far. Train kaller Eve for ”princess”. Hun husker alt hun leser. I hver episode kan man se at hun leser en bok. I begynnelsen ser man hun lese en fabel om, en mus som putter en bjelle rundt halsen på en slem katt, noe som hun hermet etter, ved å plassere en stor bjelle rundt halsen til Train.
Mario García Menocal
Aurelio Mario Gabriel Francisco García Menocal y Deop (født 17. desember 1866, død 7. september 1941) var cubansk president fra 1913 til 1921.
Halo 4
Halo 4 er et førstepersonsskytespill utviklet av 343 Industries til Xbox 360 utgitt høsten 2012 og det fjerde spillet i Halo-serien. Denne gangen er Master Chief og Cortana tilbake. Etter fire år med våpenvile mellom menneskene og The Covenent blir Master Chief eller John 117, vekket til live av det som er igjen av Infinity. Uncs's romskip.
Lille Svenstrup
Lille Svenstrup er et gods i Bringstrup sogn i Ringsted kommune i Danmark, med nåværende hovedbygning oppført i 1898. Lille Svenstrup Gods er på 420 hektar. Siden 1851 har godset vært eid av familien Grüner/Garth-Grüner.
Jorun Nystuen
Jorun Aslaug Nystuen (født 27. november 1933, død 1. mars 1995), gift Andresen, var en norsk kappgjenger som representerte Haga IF.
Hun vant tre NM-gull, to NM-sølv og en NM-bronse i perioden 1950–1952.
Ingvil Smines Tybring-Gjedde
Ingvil Smines Tybring-Gjedde (født 8. juli 1965 i Oslo) er en norsk statstjenestekvinne og tidligere politiker (FrP), som er spesialrådgiver i Innovasjon Norge fra 2020. Hun var statsråd for samfunnssikkerhet i Justis- og beredskapsdepartementet fra 2019 til 2020.
Biografi
Tybring-Gjedde er utdannet NDT-tekniker fra OIS Inspecton, Kristiansand og Force, Danmark, og har jobbet flere år i oljebransjen. Hun har også utdanning som markedsøkonom fra BI i Stavanger og har i tillegg en bachelor i internasjonalisering og ledelse fra samme høyskole. Hun begynte sin politiske karriere i Frogner FrP i 2009, og var varamedlem av bystyret i Oslo (byutviklingskomiteen) fra 2011 til 2014. Hun var seniorrådgiver i næringspolitisk seksjon i Utenriksdepartementet fra 2011 og siden seniorrådgiver i Innovasjon Norge, før hun ble statssekretær i Olje- og energidepartementet 16. desember 2015.
Den 22. januar 2019 ble Tybring-Gjedde utnevnt til samfunnssikkerhetsminister (også kalt beredskapsminister) i Justis- og beredskapsdepartementet. I tillegg til å ha ansvar for beredskapen i Justisdepartementet overtok hun også ansvaret for sikkerhetsloven og for den administrative styringen av Nasjonal sikkerhetsmyndighet. Hun ble også ansvarlig for Direktoratet for samfunnssikkerhet og beredskap, Sivil klareringsmyndighet og Hovedredningssentralen. Hun overtok i tillegg ansvaret for styringen av Polaravdelingen, og oppgaver knyttet til Sysselmannen på Svalbard. Hun gikk av som statsråd da FrP gikk ut av regjeringen 24. januar 2020.
Tybring-Gjedde ble kåret til Norges 28. mektigste kvinne av bladet Kapital i 2018. Hun er gift med politikeren Christian Tybring-Gjedde (FrP).
Anton Johansen
Han ble født «Johansson», og fornorsket det til «Johanson», men som forfatter av Märkliga syner presenterer han seg som «Johansen». Store norske leksikon bruker «Johannesen».
Bakgrunn
Anton Johansen ble født i 1858 i den lille fjellbygden Engesdal ved Björkvatnet i Tärna socken i Stensele församling, som den eldste av åtte søsken. Familien forlot Sverige kort tid etter at han var født, og slo seg ned i Norge. Oppdragelsen var strengt religiøs. Rundt 1870 dro Johansen og hans eldre bror til Finnmark. Her vokste han opp hos en av morens brødre som var lærer og kirketjener, og fikk stor innflytelse på gutten. På en fortsettelsesskole skal Johansen ha lært del elementær historie og geografi, som ifølge onkelen brakte guttens sinn «ut av likevekt». I 1876 flyttet foreldrene med resten av barneflokken etter til Lebesby, hvor de levde av å drive fiske og et småbruk. Anton Johansen arbeidet i tillegg som klokker, kirketjener og landmålerassistent. Hans egen familie betraktet ham imidlertid som lett undermåls, og naboen og kollegaen Johan Aslaksen regnet spådommene hans for «bare nokka tøys». Offiseren Erling Bjørstad, som kjente Johansen fra oppmålingene av Finnmarksvidda, sa om ham: «Hans oppfatninger, fortellinger og allegorier var enfoldige og formet av livets hendelser, sett mot religiøs bakgrunn og usvikelig tro.» Major Finn Qvale, som var Johansens sjef under oppmålingene, mente at «den ærlige og naive Anton ikke på noen måte var en bevisst bedrager, han bedro bare seg selv». Qvale anførte at Johansen selv etter fire somre som hans assistent ikke greide «å regne høyder, føre siktebok eller tegne det enkleste situasjonsriss - som ellers de fleste temmelig snart lærer(...)Jeg er ennvidere ikke helt sikker på om han forstod å lese et kart.» Selv mente Johansen at han også hadde evner som healer, og avla besøk på sykehus medbringende traktater og kamferdrops. Håndspåleggelsen hans var uten kjent virkning.
Erling Bjørstad beskrev Johansen som «ubegripelig bred og liten». En sommer bestod hans medbrakte matforråd av to sekker med førti brød i, som etter en måned var så mugne at det røk grønt av sekkene straks de ble åpnet; men Johansen dyppet brødet i kaffe og spiste like fornøyd. «Hans skiddenferdighet er sagnaktig», sier Bjørstad, men «efter min mening kan menneskelig godhet og hjelpsomhet ikke fremstå i vakrere form enn hos ham».
Åndsliv og profetier
Anton Johansen var en svært religiøs mann, og bønn og Bibelen var svært viktige deler av livet hans. Han sa selv at han aldri hadde hoppet over morgen- og aftenbønn. I Lebesby gikk han for å være en bygdeoriginal med et varmt hjerte. Om sin egen fremtid sa han: «Jeg hørte så tydelig Ånden si til meg: Du skal bli gift og få tre barn.» I 1919 fortalte han imidlertid den tyske filosofen Max Dessoir - mannen som oppfant begrepet parapsykologi - at han aldri hadde rørt tobakk eller alkohol, eller noen gang hatt kjønnslig omgang. Dessoir fant ingen tegn til overnaturlige evner hos Johansen, men mente heller ikke at han var noen bedrager eller sinnssyk.
Johansen så på seg selv som et sendebud fra Herren, og mente at synene han fikk var fra Gud. Ved å advare dem han hadde syner om, gjorde han så godt han kunne for at synene ikke skulle gå i oppfyllelse. Han fortalte major Qvale at «dokker så jeg i et syn ligge på Varangerhalvøya med avhugget hue og bein.» Qvale døde imidlertid stille i sin seng i Oslo i høy alder.
I skrifter utgitt i 1918 og 1920 hevdet Johansen å ha hatt sine første syner i påsken 1884, da han skulle ha sett sine to yngre brødre omkomme på sjøen utenfor Nordkinn. Sitt andre syn hevdet han å ha hatt i 1888, mens han var på jobb som kirketjener, en jobb han hadde i rundt 30 år. Det var nattverd i kirken, og under nattverden hørte han en stemme som ba ham om å be for nattverdsgjestene. Han gjorde dette, men følte en sterk uro for et nygift ektepar. Etter gudstjenesten skal han ha forsøkt å snakke med ekteparet for å advare dem om en fare han hadde sett, men han fikk ikke tak i dem før de dro. Åtte dager senere druknet visstnok begge ektefellene. Johansens familie kunne ikke bekrefte hans påstander om mottakelser av åpenbaringer.
Syner om verdensbegivenheter og reise
Hans egen bror Nils fortalte at første gang Anton Johansen berettet å ha «sett noe», var dagen etter at brorsønnen deres druknet 14. november 1907. Anton hevdet senere å ha hatt sitt store syn natten før ulykken, og at den ble varslet av Jesus. Broren Nils nevner ikke noe slikt varsel, og han trodde ikke at Anton hadde overnaturlige evner. Kort etter nevøens drukningsulykke skrev Anton selv til Finn Qvale og beskrev hendelsen i detalj, men heller ikke her nevner han noe varsel om ulykken. Opplevelsen av å ha mottatt et slikt varsel ser ut til å ha oppstått senere. I Märkliga syner beskriver Anton Johansen ulykkesdagen slik: «''Då jag den dagens morgon spisade frukost tilsammans med ynglingen och skulle läsa bordsbönen, kom jag ofrivilligt att läsa den apostoliska välsignelsen i stället. Jag anade den förestående olyckan även genom detta, men trodde dock, att Herren skulle skona honom och familjen för denna tunga sorg.''» Her «aner» han bare ulykken, som han senere hevder å ha blitt varslet om.
Første gang Johansen fortalte andre enn broren Nils om synene sine, skal ha vært i 1912, da han om høsten gikk seks mil i snøstorm over fjellet for å oppsøke den nyvalgte stortingsmannen Hagbart Lund fra Finnmark. Johansen advarte Lund om en kommende storkrig, og bad ham ta dette videre til regjeringen, men Lund innfridde ikke hans forventninger, så senhøstes 1913 tok Johansen ut sparepengene sine – to hundre kroner – og dro sørover. Han forfrøs begge kinnene på vei over fjellet i snøstorm.
I mars 1914 brakte flere aviser artikler om Johansens syner om en kommende storkrig i Europa. En «noget ældre ungkar av svensk avstamning» mente at russerne kom til å angripe Finnmark, mens Stockholm og Göteborg ville bli lagt øde av henholdsvis russere og franskmenn. Tyskland ville bli overvunnet av en allianse mellom England og Belgia. En røst hadde bedt ham om å reise til Kristiania, Stockholm og Berlin for å advare myndighetene, og han var allerede hjemme igjen etter å ha vært i Kristiania og Stockholm.
I Kristiania hadde Finn Qvale hjulpet ham til å få audiens hos forsvarsministeren, som Johansen oppfordret til å ruste opp «før krigen er over oss». Statsråd Hans Vilhelm Keilhau sa seg enig. Finn Qvale som var til stede, refererer at Johansen deretter bad Keilhau «om å få folk til å gå mer i kirken, lese sin aftenbønn og tenke på Vårherre», men Keilhau bad Johansen om å snakke med kirkeministeren (statsråd Bryggeså) om den biten.
I Stockholm fikk Johansen to ganger foretrede for prins Bernadotte, men ingen hjelp til å skaffe seg innreisetillatelse til Tyskland. I stedet skrev han til keiser Wilhelm II. Svenske myndigheter var uansett oppmerksomme på krigsfaren, som ikke minst statsminister Karl Staaff advarte mot. I motsetning til Staaff mente Lebesbymannen at Norges og Sveriges krigsdeltakelse kunne avverges ved bønn. Han mente imidlertid at Göteborg ville bli rasert av franske luftskip; at Sverige ville tape Gotland og Norge landet nord for Lyngen til Russland; og at to store slag ville stå mellom Porsanger og Tana.
Han så også et stort skip som het «Titanic» gå på et isfjell og synke, og beskrev dette feil i forhold til overlevendes forklaringer. (Han så flere store og små isfjell, og mente at skipet gikk på det største av dem.) «Titanic»s forlis var ifølge Jesus likeledes en straff over engelskmennene for deres hovmod, men Jesus bad likevel Johansen telegrafere en advarsel til rederiet, samt telegrafere direkte til mangemillionæren Astor som var blant passasjerene. Astor var nemlig troende og fortjente å bli reddet, og dessuten ville Astor refundere Johansens telegram-utgifter. Imidlertid fortalte ikke Johansen noen om synet sitt før skipet var sunket, og Astor omkom som de fleste andre om bord. Johansen unnskyldte seg med at han hadde trodd at forliset kunne avverges gjennom hans bønner.
I 1921 skulle et vulkanutbrudd i Nordsjøen forårsake et enormt jordskjelv som ville ramme landene rundt, særlig den engelske østkysten, som straff for Englands hovmod.
Senere skal han ha hatt flere andre syn om verdensbegivenheter, blant annet at det ville bli fredsforhandlinger, ellers ville verdenskrigen vare til 1921. I virkeligheten ble det ingen fredsforhandlinger, og Tyskland kapitulerte samme år, 1918.
I intervju med Aftenposten 4. august 1918 uttalte han: «Tyskland kan ikke knuses. Gud har hele tiden holdt sin hånd over keiseren og det tyske folk. Er det mening i å forsøke å knuse et folk som Gud holder sin hånd over?»
I Märkliga syner forteller han at han prøvde å sende beskjed til USAs regjering om at de ikke skulle blande seg inn i krigen, for i så fall ville den ikke være over før i 1921. Så sent som i februar 1918 mente han at krigen ville fortsette til 1921, og at han hadde hørt bestemte planer fra England om å forsøke å få Russland til å angripe Sverige.
For Lebesbymannen var bønn av avgjørende betydning, og han mente første verdenskrig var et resultat av at folk i byene hadde sluttet å be bordbønn.
Amuth Gustafson
Med hjelp av venner kom Johansen seg til Tyskland i 1919 med Amuth Gustafson som reiseleder, og havnet da midt oppe i det såkalte spartakistopprøret, der Gustafson holdt på å bli offer for en maskingeværsalve mens Johansen ventet på hotellrommet.
Mentalundersøkelser
På Amuth Gustafsons initiativ ble Johansen i januar 1919 undersøkt av en lege i Stockholm, J. Billström, som imidlertid ikke var psykiater. Dr Billström fant ingen tegn til sinnslidelse hos Johansen, i motsetning til dr Emil Kleen, som heller ikke var psykiater, men gav Johansen diagnosen «megalomanisk parafreniker», som viser til vrangforestillinger om egen storhet. Dr Kleen oppfattet det som om Johansen mente han selv var nevnt i Bibelen da han ble spurt om han var sendebudet i Johannes' åpenbaring, og Johansen blygt svarte: «Det synes så.» Dr Kleen oppfattet imidlertid Johansen som en hederlig og hjertegod mann som ikke løy bevisst. Rettspsykiateren Hans Evensen undersøkte ikke selv Johansen, men etter gjennomlesning av Gustafsons bøker skrev han: «Det er ikke mange av hans forutsigelser som har slått til, og de har gjerne hatt den vanskjebne å bli bekjentgjort etter begivenhetene.» Dr Evensen mente ikke at det dreide seg om hallusinasjoner, siden det i Johansens beretninger ikke finnes «en eneste levende detalj som vitner om at han virkelig har sett sine syner. De bærer snarere preg av tilbakeblikkets avblekede bilde, og av en begrepsmessig alminnelighet.»